
Az Úton című videó installációm egy technikai újításnak köszönheti megalakulását. Az alapgondolat maga az utazás témája volt, de a technika volt a legnagyobb befolyásoló tényező.
Maga az ötlet nem bonyolult, egy újszerű fotózási technika, ami abban tér el a megszokott sémáktól, hogy egyedi abban, hogy természetes útón manipulálódik a kép fényképezőgép által, tehát nincs semmiféle számítógépes utómunka a fotón mégis nagymértékű változás történik. Kisebb alakítás csupán a méretre vágás, mivel 720x576-os PAL szabványú felbontásban készül el majd a videó. A videót Premierben összerakva készítem el, a képek egymásmell helyezésével 2 frame/secundum-mal. Tehát nevezhetjük stop motion technikának is.
Fontos, hogy technikát pontosan bemutassuk, miként és hogyan is működik ez a gyakorlatban. Szükséges eszközök tükörreflexes fényképezőgép, laptop és projektor, amik segítik ennek a technikának a kivitelezését. Hogyan is történik ez? Az újítás abban jelentkezik, hogy a projektorral kivetített videót, ami természetesen eredeti nem manipulált, befotózok egy bizonyos távolságból. A legfontosabb viszont a kitapasztalt, megfelelő záridő és blendenyílás használata. Ezeket az előírásokat megfelelően követve különös, festői fényfestéshez hasonló képeket kapunk, mivel a projektor RGB színeket használ vetítésnél. A fotók, melyek készülnek ebből nagyon progresszívek, erős, vad, nyers vibráló hatásúak. Még nagyon fontos kiemelni, hogy a képek színei, formái véletlenszerűen változnak. Ezáltal a videó is eléggé erőteljes, szuggesztív hatású lesz.
„A földön út vonul, és az út hossza az álma mindenkinek.” /Jack Kerouac/



